Surprizele se țin lanț și la băieți: Zverev, eliminat de la Miami Open!
Tenismenul Arthur Fils a revenit după un set pierdut și a trecut peste problemele cu durerile de spate pentru a obține cea mai mare victorie a carierei sale, miercuri, la Miami Open. Francezul în vârstă de 20 de ani l-a învins pe principalul favorit, Alexander Zverev, cu 3-6, 6-3, 6-4 și și-a asigurat un loc în sferturile de finală ale turneului ATP Masters 1000.